สวัสดีค่ะ คือตอนถูสบู่รู้สึกเหมือนมีอะไร พออาบน้ำเสร็จเลยลองคลำๆดูค่ะ โดยใช้สามนิ้วก็รู้สึกเหมือนมีก้อนเล็กๆอยู่ที่รักแร้ข้างซ้าย แต่มันคลำไม่ค่อยชัดค่ะ เมื่อวานตอนคลำก็รู้สึกเจ็บ แต่วันนี้ไม่รู้สึกแล้วค่ะ
สวัสดีค่ะ การคลำได้ก้อนที่ใต้รักแร้ อาจจะเกิดจาก-ต่อมน้ำเหลืองโตตามหลังการอักเสบหรือติดเชื้อในร่างกาย-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้-ก้อนจากการอักเสบที่ชั้นผิวหนังเช่นรูขุมขนอักเสบ หรือฝีการดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัย หากเป็นก้อนจากต่อมน้ำเหลืองโตที่เกิดตามหลังการอักเสบหรือติดเชื้อมักจะหายไปได้เองเมื่อหายจากการติดเชื้อนั้นๆสังเกตลักษณะก้อนว่าเปลี่ยนแปลงไปอย่างไร หากก้อนโตเร็ว กดเจ็บ มีเลือดหรือหนองไหลจากก้อน ก้อนปวด บวม แดง ร้อน หรือลุกลามไปที่อื่น มีไข้ ร่วมด้วยควรไปพบแพทย์